b'\n_START_ARTICLE_\nRagnar Bjerkreim\n_START_SECTION_\nFilmmusikk\n_START_PARAGRAPH_\nBjerkreims f\xc3\xb8rste suksess var musikken til filmene om \xc2\xabKamilla og tyven\xc2\xbb. Han er en av v\xc3\xa5re mest produktive komponister innen film og fjernsyn. Eksempelvis har han komponert introer til programmer som Redaksjon 21, Til debatt og Utenriksmagasinet. _NEWLINE_Bjerkreims internasjonale gjennombrudd kom med musikken til TV-serien om Thor Heyerdahl, \xc2\xabThe Kon-Tiki Man\xc2\xbb. Serien ble vist i 50 land og musikken ble utgitt p\xc3\xa5 BBC Records, en CD som h\xc3\xb8stet mange lovord. Bjerkreim har siden laget musikk til flere st\xc3\xb8rre TV-serier.\n_START_SECTION_\nMissa Caritatis\n_START_PARAGRAPH_\nHan har ogs\xc3\xa5 komponert for konsertsalen, for det meste vokalmusikk. Hans st\xc3\xb8rste verk er Missa Caritatis, en kirkemusikalsk reise, inspirert av det kristne kj\xc3\xa6rlighetsbudskap. Messen forener gregoriansk sang, kor, gospel, rock, samtidsmusikk og jazz. _NEWLINE_Til FNs 50-\xc3\xa5rsjubileum ble \xc2\xabMusikk til en klode\xc2\xbb laget, en TV-produksjon hvor Bjerkreims musikk for solister og symfoniorkester ble satt sammen med bilder fra verdensorganisasjonens historie.\n_START_SECTION_\nUtgivelser\n_START_PARAGRAPH_\nBjerkreim har en rekke CD-utgivelser. Mange av dem er lydspor fra film og TV-serier, som har h\xc3\xb8stet til dels sv\xc3\xa6rt gode kritikker. Ogs\xc3\xa5 innspillingen av Missa Caritatis og hans kor-CD G\xc3\xa5 heim og kyss din kvardag til tekster av poeten Helge Torvund har f\xc3\xa5tt god mottakelse. I tillegg har Bjerkreim skrevet teatermusikk og barnemusikaler.\n_START_SECTION_\nPriser\n_START_PARAGRAPH_\nHan ble tildelt Kardemommestipendiet i 1993.'